АҞӘА, хәажәкыра 25 - Sputnik. Урыстәыла ахәшәқәеи амедицинатә маҭәахәқәеи рыла еиқәнаршәараны иҟоуп аа-нызқьҩык инареиҳаны Аԥсны инхо аурыс тәылауаа.
Ас еиԥш иҟоу адыррақәа ааигеит Урыстәыла аиҳабыра аофициалтә хаҭарнак, агәабзиарахьчара аминистр ихаҭыԥуаҩ Дмитри Костенников Афедерациа Ахеилак Жәларбжьаратәи аусқәа рзы аилак аилатәараҟны, ари азҵаара атәы зҳәо аиқәшаҳаҭра аратификациа азуразы аус анырӡбоз.
"Аиқәшаҳаҭра аус ауеит ишақәнагоу. Аԥсны ашәҟәы иҭаргалоит ацхыраара зауа ауаа. Иахьатәи аамҭазы урҭ 8504-ҩык ыҟоуп, урҭ рахьтә - 10-ҩык Аџьынџьтәылатә еибашьра Дуӡӡа аветеранцәа, 7893-ҩык – ахымхәацәа, 601 - ахәыҷқәа-ахымхәацәа", - иҳәеит Дмитри Костенников.
Иара убас аилатәараҟны ишьақәдыргылеит арҭ аусмҩаԥгатәқәа рынагӡашьа аплан: аԥсуа ган аҟынтәи арзаҳал Урыстәылатәи афедерациа агәабзиарахьчара аминистррахь инарышьҭуеит, анаҩс аминистрра игәанаҭоит уи ашәҟәы аҵаки иану ацхыраара шаҟа аҭаххо ахәԥсеи. Анаҩс аԥара иагахоитиаҭаху ахәшәқәа аазхәо аҳәынҭқарратә унитартә наплакахь. Анаҩс аҳәынҭқарратә аԥҭекақәа рыла альготақәа змоу атәылауаа ирыҭахоит.
Афедерациа Ахеилак Жәларбжьаратәи аусқәа рзы аилак ахантәаҩы Константин Косачиов иазгәеиҭеит ари аиқәшаҳаҭра аҿҳәара ацҵара Урыстәылеи Аԥсниреизыҟазаашьақәа рыҿиара аус аҭахрақәа ишрықәшәо.
Иара убас шәаԥхьар ҟалоит:
АҞӘА, абҵара 30 – Sputnik, Бадри Есиава. Гәдоуҭа аканализациатә насос-станциақәа ҩба рремонт ахыркәшарахь инеиуеит ҳәа Sputnik иазеиҭеиҳәеит акапиталтә ргылара Аусбарҭа аиҳабы ихаҭыԥуаҩ Демир Гамсониа.
"Ари аусура анагӡаразы иара убасгьы аремонт азуын звольт ҳараку аҳа – КНС 1, КНС 2 афымцалашара рызназго, ишьҭаҵан аколлектор ҿыц арыцқьаратә усурақәа рзы. Аусурақәа ҩымчыбжьҟа рнаҩс ихыркәшахоит", - иҳәоит иара.
Гамсониа иҳәеит аканализациатә насос-станциақәа зԥыршьуа арыцқьаратә хархәагақәа Приморск ақыҭеи Гәдоуҭеи рыбжьара иҟоуп ҳәа. Дара асовет аамҭақәа раан иргылан. Урҭгьы аремонт рҭахны иҟоуп. Арҭ аусурақәа рхышәаҵышәа аплан аҿы ишарбоугьы Аинвестпрограмма иалагалам.
Аканализациатә насостә-станциақәа рремонт иалаган 2017 шықәсазы. 2017-2019 шықәсқәа рызтәи Аԥсны асоциал-економикатә ҿиараз Аинвестпрограмма иалагалан. Апроект ахәԥса 152 миллион мааҭ ыҟан. Урҭ рҟынтәи жәа-миллион мааҭ 2020-2022 шықәсқәазтәи апрограммахь ииаган.
Самсон Ҷанба ихьӡ зху Аԥсуа драматә театр Жәларбжьаратәи атеатртә фестиваль "Южная сцена-100", иалахәхараны иҟоуп. Афестиваль мҩаԥысуеит Ҟабарда-Балкариа ареспубликаҿы ԥхынҷкәын 3 инаркны 7-нӡа. Нальчиктәи афестиваль аҿы италиатәи адраматург Едуардо де Филиппо ипиеса иалху, арежиссер Бенар Ақаҩба иқәыргыламҭа аспектакль "Цилиндр" днарбоит. Ари ақәыргыламҭа аԥхьарбара мҩаԥысит ԥхынгәымзазы.
"Афестиваль ахь иаҳгар ҳҭахын "Ромеои Џьулеттеи", иара ақәыргыламҭа ҿыцуп, ахәаԥшцәа бзиа ирбоит, аха иалахәу рацәоуп, ачымазара (COVID-19- аред. ) иахҟьаны иаҳзеиқәмыршәаӡеит, ирлас иузымӡбо еиуеиԥшым азҵаарақәа цәырҵит. Акультура аминистрреи атеатр анапхгареи иазхәыцит иаҳгаша аспектакль, иалаҳхит "Цилиндр". Ақәыргыламҭа ҿыцуп, иалахәу актиорцәагьы рызхара имхәмарӡацт, избанзар акарантин иахҟьаны атеатр адыркуан, иаадыртуан, Аԥсны ҩынтә рыда иқәыргыламызт. Сынтәа афестиваль ахь ҳамцар ҟаломызт, избанзар шьҭа итрадициоуп", - лҳәеит Ҭыжәԥҳа.
2019 шықәсазы Самсон Ҷанба ихьӡ зху Аԥсуа ҳәынҭқарратә драматә театр Жәларбжьаратәи атеатртә фестиваль "Южная сцена-100" иалахәын аспектакль "Ажәҩан аҟәара" аманы. Атеатр атруппа "Иреиӷьу актиортә еилазаара" ҳәа адиплом анашьан.
Иара убас шәаԥхьар ҟалоит:
АҞӘА, абҵара 30 — Sputnik. Акоронавирустә инфекциа алаҵәара инадҳәаланы Москвеи Санкт-Петербурги рҵараиурҭақәа адистанциатә ҵарахь ииаргеит ҳәа Telegram-канал аҿы адырра ҟанаҵоит Урыстәыла аҵара аминистрра. Абри атәы аанацҳауеит РИА Новости.
Адырраҭараҿы иарбоуп регионалтә ҵараиурҭақәакгьы адистанциатә ҵарахь ишиагоу.
Аминистрраҟны аус адырулеит аҵаратә процесс хра аманы аиҿкааразы абжьгарақәа.
Уаанӡа, Москвеи Санкт-Петербурги рҵараиурҭақәа рыстудентцәа адистанциатә ҵарахь риагаразы адҵа анапы аҵаҩны иҭыжьын абҵара 11 рзы.
Арегионалтә ҵараиурҭақәагьы ирабжьган адистанциатә ҵарахь ииасразы.
Урыстәыла COVID-19 рыхьхьеит 2 295 65-ҩык. Рыԥсҭазаара иалҵит 39 895-ҩык, ргәы бзиахеит — 1 778 704-ҩык.